દામિનીબહેને સાયકોલોજીસ્ટને વાત શરૂ કરી. ‘આ નિરજા અમારી એકની એક દીકરી છે. એ એમ.બી.એ.ના લાસ્ટ યરમાં છે. એના લગ્નની વાત ચાલે છે. એને એના ડૅડી જેવું જ પાત્ર જાઈએ છે. એના ડૅડીને બિઝનેસ છે. અમારે બે મેન્યુફેક્ચરીંગ ફેક્ટરીઓ છે. અમે ખાધે પીધે સુખી છીએ. અમારું સોશિયલ સ્ટેટસ પણ સારું છે. નિરજાને એના કૉલેજ ફ્રેન્ડ સત્યમ સાથે પરણવું છે. પરંતુ મારું માનવું એવું છે કે નિરજાએ કોઈ એવા પાત્રને પસંદ કરવું જાઈએ જે છોકરો જાબ કરતો હોય. દર મહિને રેગ્યુલર ઈન્કમ હોય. કોઈ સ્ટ્રેસ ન હોય. સત્યમને તો ફેમિલી બિઝનેસ છે. એ એની રીતે કોઈપણ સારા છોકરાને પસંદ કરે એમાં અમને બંનેને કોઈ વાંધો જ નથી પણ સ્ટેડી ઈન્કમથી બહુ ફરક પડે છે. મને ખબર છે, ધંધામાં શું અપ-ડાઉન થતું હોય છે. નિરજાના પપ્પાને બિઝનેસમાં ત્રણ વખત એવો ફટકો પડ્યો છે કે અમે કેમ કરીને એમાંથી નીકળ્યા એ તો અમારું મન જ જાણે છે. હું નથી ઈચ્છતી કે નિરજાના જીવનમાં પણ આવો કપરો સમય ક્યારેય આવે !